Durijus

Cullenia Wight
 Lahia Hassk.

Durijus (Durio) – bombakmedinių (Bombacaceae) šeimos augalų gentis.

Paplitimas 
Durijų gentis paplitusi Indokinijos pusiasalyje ir vakarinėje Malezijoje, auga regiono drėgniuosiuose miškuose.

Apibūdinimas 
Paprastai užauga 30-40 m aukščio, kurių kamienų skersmuo gali būti nuo 2 iki 2,5 m, nors kultivarų medeliai neaukšti, paprastai užauga neaukštesni nei 12 m.

Kvapusis durijus 
Kvapusis durijus (Durio zibethinus) yra vienintelė rūšis parduodama tarptautinėse rinkose, kitos rūšys yra parduodamos tik tuose regionuose, kur yra auginamos. Durijaus vaisius atpažįstamas pagal didelį dydį, unikalų kvapą ir dygliuotą žievelę. Jo vardas kilęs iš malajų kalbos žodžio duri (dyglys) kartu su malajietiška priesaga an (sudarančia malajų kalboje daiktavardį), reiškiantis „dygliuotą vaisių“. Pietryčių Azijoje durijus yra plačiai žinomas kaip vaisių karalius.

Jų vaisius durijus užauga iki 40 cm ilgio ir 30 cm diametro, paprastai sveria nuo vieno iki penkių kilogramų. Jo forma būna nuo apvalaus iki pailgo, žievelės spalva yra rudai žalia, gali būti ruda, minkštimas – nuo blyškiai gelsvos iki raudonos, priklausomai nuo rūšies. Kieta išorinė žievelė yra padengta kietais aštriais spygliais, viduje yra valgomas minkštimas, turintis stiprų, išskirtiną kvapą. Kai kam durijų vaisių kvapas yra bjaurus, kai kam jis skanus. Sėklos taip pat valgomos virtos, džiovintos, keptos arba skrudintos.

Nuo 1987 m. Tailande yra žinoma daugiau kaip 300, Malaizijoje – 100 veislių.

Rūšys 
Žinomos 27 rūšys, bent 9 iš jų veda valgomus vaisius.
 Durio affinis Becc.
 Durio beccarianus Kosterm. & Soegeng
 Durio bruneiensis Kosterm.
 Durio bukitrayaensis Kosterm.
 Durio burmanicus Soegeng
 Durio carinatus Mast.
 Durio ceylanicus Gardner
 Durio crassipes Kosterm. & Soegeng
 Durio dulcis Becc.
 Durio graveolens Becc. – Rausvasis durijus;
 Durio kinabaluensis Kosterm. & Soegeng
 Durio kutejensis (Hassk.) Becc.
 Durio lanceolatus Mast.
 Durio lissocarpus Mast.
 Durio lowianus Scort. ex King
 Durio macrantha Kosterm.
 Durio macrolepis Kosterm.
 Durio macrophyllus (King) Ridl.
 Durio malaccensis Planch. ex Mast.
 Durio oblongus Mast.
 Durio oxleyanus Griff. – Smulkusis durijus;
 Durio pinangianus (Becc.) Ridl.
 Durio purpureus Kosterm. & Soegeng
 Durio singaporensis Ridl.
 Durio testudinarius Becc.
 Durio wyatt-smithii Kosterm.
 Durio zibethinus L. – Kvapusis durijus;

Šaltiniai

Nuorodos 
 youtube.com / Backpacker Ben | Eating The World’s Smelliest Fruit! (Durian) (video vaizdo įraše keliautojų Vietname įspūdžiai pirmą kartą ragaunant durijaus vaisių) | Anglų k.

Galerija 

Bombakmediniai